Sign in / Join Monday, November 8, 2021 ikteb hawn… Fittex Ralf Rangnick interessat li jieħu post Ole Gunnar Solskjaer Minn talk.mt November 7, 2021 talk.mt L-ex manager ta' RB Leipzig, Ralf Rangnick huwa miftuħ għall-idea li jieħu post Ole Gunnar Solskjaer bħala manager ta' Manchester United. Il-pressjoni żdiedet fuq Solskjaer wara t-telfa ta' 2-0 f'darhom is-Sibt kontra Manchester City, b'din tkun it-tieni telfa kosnekuttiva f'Old Trafford għar-Red Devils. Antonio Conte kien marbut b'mod qawwi mal-kariga qabel aċċetta l-impjieg ta' Tottenham Hotspur, filwaqt li l-manager ta' Leicester City Brendan Rodgers huwa maħsub li huwa għażla għall-club. Huwa mifhum li Rangnick jinsab ukoll interessat, bil-coach ta' 63 sena interessat li jingħaqad mar-Red Devils. Rangnick qabel kien id-direttur tal-football ta' Red Bull Salzburg u Leipzig qabel mexxa lil dawn tal-aħħar f'żewġ perjodi separati bejn l-2015 u l-2019. Il-Ġermaniż bħalissa qed jaħdem bħala kap tal-isports u l-iżvilupp ma' Lokomotiv Moska iżda huwa mifhum li jkun ħerqan li jiddiskuti ċaqliq potenzjali għal Old Trafford. Solskjaer qal wara t-telfa tas-Sibt fid-derby ta' Manchester li mhux qed jibża' li jitlef xogħlu. Artiklu preċedenti Tottenham H. interessati li jiffirmaw lil Benoit Badiashile ta' Monaco Artiklu li jmiss Raheem Sterling irid jitlaq lil Manchester City